# Die Schedelsche Weltchronik (deutsch):033

| 032 <<<Vorheriges Blatt | Die Schedelsche Weltchronik Blatt XXXIII | Nächstes Blatt>>> 034 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## XXXII verso:

Das drit alter
hewbter. vnd yedes hawbt ein guldine lucern. also das der letst kopff imm ho$^e$hsten einer yeden ro$^e$rn wesende ein stu$^e$l der lucern was. auch warnn siben gießfaß auß gold da mit man das o$^e$le in die lucern goße. Es warnnauch scheer auß gold vorhanden damit man die zachen rainiget vnd außlo$^e$schet vnd die verprunnen putzen der zachen abrawmet. vnd denn das u$^e$brich des zachens zu der anzu$^e$ndung prauchet. vnd die gefaß waren auch vol wassers. das die hingeworffen putzen keinen rauch machten. aber alles sein gewicht mit seinen gefaßen het ein pfund golds doch die hebreyschen sprechen einen zentner golds. Nymant wayßt volkomenlich dz gewicht. wiewol ein groß gewicht golds zu volbringung eins so$^e$lchen grossen wercks gepirt het. vnnd es was gesetzt gein mittemtag gegen dem tisch nit gestracks sunder seytlingen.

## XXXIII recto:

Blat XXXIII
der werlt
Der herr gepote auch einen altar der gantzen opffer zemachen von Sethim holtz. derselb altar was vieregket fu$^e$nff elnpogen lang vnd praitt vnd dreyer hoh vnd hol gleich wie die archen. on ein deck. die wend waren hu$^e$ltzein. vnd innen vnd außen mit erinen plechen bedeckt das sie mochten geprennet werden. sein poden was erin wie der archen poden. darauff wardt das fewr gemacht das durch das fenster an der seytten des aufgangs eingelegt ward. in den vier oberen winckelnn waren außen vier wider gekru$^e$mbte ho$^e$rner vnd daran vier ketten mit ringen gehenckt. daran hieng ein erines ro$^e$stlein in gestalt eins netzs geformt bis zu dem mittel des altars hinab steygende darauff leget man die ding die zu wolgesmack dem herren verprennet warden. Aber bey den vndern wincklnn waren vier erine ring daran tet man die stangen von Sethim holtz mit ere bedecket den altare damit zetragen.
Der herr stund auch bey Moysen sprechend. das er die heilligen briesterschafft seinem bruder Aaron geben solt mit anzeigung wie die briesterlich kleidung gemacht solten werden. Es waren vier klaider gemeine allen auch den mindern briestern. als ein leynin hembd. ein rock von weyß leynin tuch zwifach durchauß. ein gu$^e$rtlschier vier finger prait mit hu$^e$bscher mancherlay gestalt. vnd ein hawben in die ho$^e$he oben gespitzt. Daru$^e$ber beklaidet sich der ho$^e$hst briester mit aignen kleidern. Das erst was ein iacinctischer rock in dess vnderm samen warnn glo$^e$cklein vnnd margramo$^e$ppfl eingeweben. Das ander was superhumerale. ein schulterkleid. on erml. hinnab bis auff die lennd also das es u$^e$bergegu$^e$rtet werden mocht mit mancherlay zierheit. Das drit ein zwifachs vieregkets rational. vnd darinn. xij. ko$^e$stlich stein. Das vierdt ein gu$^e$rtl von fu$^e$nff farben. Des fu$^e$nfft ein iacinctische hawben auff dem hawbt. ob der von bisso weyß leynen tuch gemacht. vnnd das sechste ein guldeins plech als ein halber monde geformt. darinn der groß gottes namen Thetragramaton geschriben stund. vnnd darnach gealtst als ein kron die u$^e$ber die stirnn von einem ore zu dem andern raichet.
Der herr redet abermals zu moysen. du solt auch machen ein erins gyeßfaß mit seinem fu$^o$ß. das was zwischen dem tabernackl vnd altar des opffers. darinn mit dem darein gegossen wasser die briester ire hend vnd fu$^e$ß wuschen wenn sie die heilligen kleyder zum opffer anthon vnd in den tabernackl vnd darauß geen wolten. als Aaron vnd sein su$^e$n gethan hetten. tragende von dem plu$^e$t der geopfferten hostien fu$^e$r die su$^e$nd des volcks. vnd wenn sie zu dem altar giengen das sie darauff den wolriechenden gesmack opfferten. das was gemacht von den spiegeln der weiber die bey dem eingang des tabernackl wachten. dieselben spiegl waren im vmbkrais der oberen leysten herumb gesetzt. darinn sich die briester besehen mochten ob sie amm angesicht oder kleide einiche mackel abzewaschen hetten.
* ↑ WS:Vorlage: anu$^e$zudnng
* ↑ WS:Vorlage: herreu